O ka kgona jang go nna le maatla ano? Go araba dipotso tse di latelang go ka go thusa go simolola dilo sentle. Ela tlhoko kakgelo e e ka ga Mareko 9:48 mo kgatisong ya Katoliki ya El evangelio de Marcos. Karolo ya Análisis lingüístico y comentario exegético, Bolumo II, ya re: “Polelo eno e tserwe mo go Isaia (66,24). Moporofeti moo o bontsha ditsela tse pedi tse gantsi ditopo tsa batho di neng di senngwa ka tsone: ka go bola le ka go fisiwa . . . Go dirisiwa ga mafoko diboko le molelo di le mmogo mo temaneng eno go gatelela kgopolo ya go senngwa. . . . Go bontshiwa fa dilo tse pedi tseno tse di senyang e le tse di nnelang ruri (‘ga o tingwe, ga di swe’): ga go na jaaka motho a ka di tshabela. Mo tlhalosong eno, seboko le molelo ke tsone fela dilo tse pedi tse di sa senngweng—e seng motho—mme ka bobedi di nyeletsa sepe fela se se welang fa go tsone. Ka gone, seno ga se tlhalose tlhokofatso ya bosakhutleng, mme se tlhalosa tshenyego e e feletseng e e kayang loso lwa bosakhutleng, e re ka e thibela gore motho a se ka a tsoga mo baswing. Ka jalo, [molelo] o tshwantshetsa go senngwa gotlhelele.”